title: Rozhodnutie Európskeho parlamentu a Rady č. 1351/2013/EÚ z  11. decembra 2013 o poskytnutí makrofinančnej pomoci Jordánskemu hášimovskému kráľovstvu

text:
               18.12.2013

               SK

               Úradný vestník Európskej únie

               L 341/4

         ROZHODNUTIE EURÓPSKEHO PARLAMENTU A RADY č. 1351/2013/EÚ
   z 11. decembra 2013
   o poskytnutí makrofinančnej pomoci Jordánskemu hášimovskému kráľovstvu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               Vzťahy medzi Úniou a Jordánskym hášimovským kráľovstvom (ďalej len „Jordánsko“) sa rozvíjajú v rámci európskej susedskej politiky (ďalej len „ESP“). Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskom na strane druhej (2) (ďalej len „dohoda o pridružení medzi Úniou a Jordánskom“) nadobudla platnosť 1. mája 2002. Bilaterálny politický dialóg a ekonomická spolupráca sa ďalej rozvíjali v rámci akčných plánov ESP, z ktorých najnovší sa vzťahuje na obdobie rokov 2010 – 2015. V roku 2010 Únia priznala Jordánsku partnerstvo s „posilneným štatútom“, ktoré zahŕňa širokú oblasť spolupráce medzi obomi stranami. V roku 2013 bola dohoda o pridružení medzi Úniou a Jordánskom doplnená rámcovou dohodou medzi Úniou a Jordánskom o všeobecných zásadách účasti Jordánska na programoch Únie, čím sa posilnila spolupráca medzi Úniou a Jordánskom.

               (2)

               Hospodárstvo Jordánska významne ovplyvnili domáce udalosti spojené s dianím v krajinách južného Stredozemia od konca roku 2010, známym ako „Arabská jar“, a neutíchajúcimi regionálnymi nepokojmi najmä v susednom Egypte a Sýrii. Na jordánske hospodárstvo má závažný dosah najmä vysoký prílev utečencov zo Sýrie, ktorí v Jordánsku hľadajú útočisko. Opakované prerušovanie dodávok zemného plynu z Egypta, ktoré Jordánsko prinútilo nahradiť dovoz plynu z Egypta drahšími palivami na účely výroby elektrickej energie, a značné množstvo finančných prostriedkov, ktoré si vyžiadalo poskytovanie humanitárnej pomoci utečencom zo Sýrie nachádzajúcim sa na jordánskom území, mali v kontexte podstatne nestabilnejšieho celosvetového hospodárstva za následok nedostatok finančných prostriedkov z externých zdrojov a pri financovaní rozpočtu.

               (3)

               Od začiatku Arabskej jari Únia pri viacerých príležitostiach vyhlásila, že je odhodlaná podporovať Jordánsko v jeho procese hospodárskych a politických reforiem. Uvedené odhodlanie bolo potvrdené v decembri 2012 v záveroch z 10. zasadnutia Asociačnej rady medzi Úniou a Jordánskom.

               (4)

               Jordánsko je vďaka svojej zemepisnej polohe strategickou krajinou z hľadiska stability a bezpečnosti na Blízkom východe, zároveň však je v dôsledku svojej polohy veľmi citlivé na vonkajšie politické i hospodárske otrasy. Preto je dôležité poskytovať Jordánsku primeranú podporu a zintenzívniť politický a hospodársky dialóg medzi Úniou a Jordánskom.

               (5)

               Jordánsko začalo uskutočňovať celý rad politických reforiem, ktorých výsledkom bolo najmä prijatie viac než 40 ústavných zmien jordánskym parlamentom v septembri 2011. Ide o významný krok smerom k plnohodnotnému demokratickému systému. Politická a hospodárska podpora procesu reforiem v Jordánsku zo strany Únie je v súlade s politikou Únie voči regiónu južného Stredozemia, ako sa stanovuje v rámci ESP.

               (6)

               V súlade so spoločným vyhlásením Európskeho parlamentu a Rady prijatým spolu s rozhodnutím Európskeho parlamentu a Rady č. 778/2013/EÚ (3) by makrofinančná pomoc Únie mala predstavovať výnimočný finančný nástroj určený na účelovo neviazanú a všeobecnú podporu platobnej bilancie, ktorej cieľom je obnova udržateľného stavu vonkajších financií príjemcu a ktorá by mala byť oporou plnenia politického programu obsahujúceho rázne opatrenia na prispôsobenie a opatrenia štrukturálnych reforiem zamerané na zlepšenie platobnej bilancie, najmä počas programového obdobia, ako aj prostriedkom na posilnenie vykonávania príslušných dohôd a programov s Úniou.

               (7)

               Jordánske orgány a Medzinárodný menový fond (ďalej len „MMF“) schválili v auguste 2012 trojročnú dohodu o nepreventívnej pohotovostnej pôžičke (ďalej len „program MMF“) vo výške 1 364 miliónov zvláštnych práv čerpania (ďalej len „ZPČ“) na podporu jordánskeho programu ekonomických úprav a reforiem. Ciele programu MMF sú v súlade s účelom makrofinančnej pomoci Únie zmierniť krátkodobé problémy platobnej bilancie a vykonávanie ráznych opatrení na prispôsobenie je v súlade s cieľom makrofinančnej pomoci Únie.

               (8)

               Únia v rámci svojho programu bežnej spolupráce poskytla 293 miliónov EUR v grantoch na obdobie rokov 2011 – 2013 na podporu jordánskeho programu hospodárskych a politických reforiem. Jordánsku bolo v roku 2012 navyše pridelených 70 miliónov EUR v rámci programu „Podpora partnerstva, reforiem a inkluzívneho rastu“ (ďalej len „SPRING“) a 10 miliónov EUR humanitárnej pomoci Únie na podporu sýrskych utečencov.

               (9)

               Vzhľadom na zhoršujúcu sa hospodársku situáciu a výhľad Jordánsko v roku 2012 požiadalo Úniu o makrofinančnú pomoc.

               (10)

               Keďže na Jordánsko sa vzťahuje európska susedská politika, malo by sa považovať za oprávnené na čerpanie makrofinančnej pomoci Únie.

               (11)

               Keďže naďalej existuje významná zostatková medzera vo vonkajšom financovaní platobnej bilancie Jordánska presahujúca rámec zdrojov poskytnutých MMF a ďalšími viacstrannými inštitúciami, a to aj napriek vykonávaniu ráznych programov hospodárskej stabilizácie a reforiem zo strany Jordánska, a vzhľadom na zraniteľnosť jeho vonkajšej finančnej pozície voči vonkajším otrasom, ktorá si vyžaduje udržiavanie vhodnej úrovne devízových rezerv, sa makrofinančná pomoc Únie, ktorá sa má poskytnúť Jordánsku (ďalej len „makrofinančná pomoc Únie“) v súčasnej výnimočnej situácii, považuje za primeranú reakciu na žiadosť Jordánska o podporu stabilizácie hospodárstva v spojení s programom MMF. Prostredníctvom makrofinančnej pomoci Únie, ktorou sa dopĺňajú zdroje dostupné v rámci finančnej dohody MMF, by sa podporil program Jordánska zameraný na stabilizáciu hospodárstva a štrukturálne reformy.

               (12)

               Cieľom makrofinančnej pomoci Únie by mala byť podpora obnovy udržateľného stavu vonkajších financií Jordánska a tým aj na podpora jeho hospodárskeho a sociálneho rozvoja.

               (13)

               Výška makrofinančnej pomoci Únie sa určuje na základe celkového kvantitatívneho posúdenia zostatkových potrieb vonkajšieho financovania Jordánska, pričom sa zároveň berie do úvahy jeho schopnosť financovania z vlastných zdrojov, najmä z medzinárodných rezerv, ktoré má k dispozícii. Makrofinančná pomoc Únie by mala dopĺňať programy a zdroje poskytované MMF a Svetovou bankou. Pri určení výšky pomoci sa tiež zohľadňujú očakávané finančné príspevky od viacstranných darcov, potreba zaistiť spravodlivé rozdelenie zaťaženia medzi Úniu a ostatných darcov, ako aj predchádzajúce využitie ďalších nástrojov Únie pre vonkajšie financovanie v Jordánsku a pridaná hodnota celkovej angažovanosti Únie.

               (14)

               Komisia by mala zaistiť, aby bola makrofinančná pomoc Únie právne a vecne zosúladená s hlavnými zásadami, cieľmi a opatreniami prijatými v rôznych oblastiach vonkajšej činnosti a ostatnými relevantnými politikami Únie.

               (15)

               Makrofinančnou pomocou Únie by sa mala podporovať vonkajšia politika Únie voči Jordánsku. Útvary Komisie a Európska služba pre vonkajšiu činnosť by mali úzko spolupracovať pri operáciách makrofinančnej pomoci tak, aby koordinovali a zabezpečili jednotnosť vonkajšej politiky Únie.

               (16)

               Makrofinančnou pomocou Únie by sa mali podporiť záväzky Jordánska, pokiaľ ide o hodnoty, ktoré vyznáva spoločne s Úniou, vrátane hodnôt, ako sú demokracia, právny štát, dobrá správa vecí verejných, dodržiavanie ľudských práv, udržateľný rozvoj a znižovanie chudoby, ako aj jeho záväzky v súvislosti so zásadami otvoreného a spravodlivého obchodu založeného na pravidlách.

               (17)

               Podmienkou poskytnutia makrofinančnej pomoci Únie by malo byť rešpektovanie účinných demokratických mechanizmov vrátane pluralitného parlamentného systému a zásad právneho štátu, ako aj dodržiavanie ľudských práv zo strany Jordánska. Navyše, špecifickými cieľmi makrofinančnej pomoci Únie by sa mala posilniť efektívnosť, transparentnosť a zodpovednosť systémov hospodárenia s verejnými financiami v Jordánsku a mali by sa presadzovať štrukturálne reformy zamerané na podporu udržateľného a inkluzívneho rastu, vytváranie pracovných miest a fiškálnu konsolidáciu. Plnenie podmienok, ako aj dosahovanie týchto cieľov, by mala Komisia pravidelne monitorovať.

               (18)

               S cieľom zaistiť účinnú ochranu finančných záujmov Únie v súvislosti s makrofinančnou pomocou Únie by malo Jordánsko prijať vhodné opatrenia týkajúce sa predchádzania a boja proti podvodom, korupcii a všetkým ďalším nezrovnalostiam súvisiacim s touto pomocou. Okrem toho by sa mali prijať ustanovenia umožňujúce Komisii uskutočňovať kontrolu a Dvoru audítorov vykonávať audity.

               (19)

               Uvoľnením makrofinančnej pomoci Únie nie sú dotknuté právomoci Európskeho parlamentu a Rady.

               (20)

               Suma požadovaná na makrofinančnú pomoc by mala byť v súlade s rozpočtovými prostriedkami stanovenými vo viacročnom finančnom rámci.

               (21)

               Makrofinančnú pomoc Únie by mala riadiť Komisia. S cieľom zaručiť, aby Európsky parlament a Rada mohli sledovať vykonávanie tohto rozhodnutia, by ich Komisia mala pravidelne informovať o vývoji v súvislosti s pomocou a predkladať im príslušné dokumenty.

               (22)

               S cieľom zabezpečiť jednotné podmienky vykonávania tohto rozhodnutia by sa mali na Komisiu preniesť vykonávacie právomoci. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (4).

               (23)

               Makrofinančná pomoc Únie by mala podliehať podmienkam hospodárskej politiky, ktoré sa majú stanoviť v memorande o porozumení. S cieľom zabezpečiť jednotné podmienky vykonávania a na účely efektívnosti by mala byť Komisia splnomocnená rokovať o týchto podmienkach s jordánskymi orgánmi pod dohľadom Výboru zástupcov členských štátov podľa nariadenia (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potenciálne významný vplyv pomoci presahujúcej hodnotu 90 miliónov EUR je vhodné, aby sa na operácie presahujúce túto prahovú hodnotu uplatnil postup preskúmania. Vzhľadom na výšku makrofinančnej pomoci Únie Jordánsku by sa mal na prijatie memoranda o porozumení alebo na zníženie, pozastavenie alebo zrušenie pomoci uplatniť postup preskúmania,

         PRIJALI TOTO ROZHODNUTIE:
   Článok 1
   1.   Únia s cieľom podporiť stabilizáciu hospodárstva a reforiem v Jordánsku poskytne Jordánsku makrofinančnú pomoc (ďalej len „makrofinančná pomoc Únie“) v maximálnej výške 180 miliónov EUR. Pomoc slúži sčasti na pokrytie potrieb Jordánska v súvislosti s platobnou bilanciou, ako sa uvádza v programe MMF.
   2.   Makrofinančná pomoc Únie sa Jordánsku poskytuje v plnej výške vo forme úverov. Komisia je v mene Únie splnomocnená požičať si potrebné finančné prostriedky na kapitálových trhoch alebo od finančných inštitúcií a následne ich požičať Jordánsku. Pôžičky majú maximálnu splatnosť 15 rokov.
   3.   Uvoľnenie makrofinančnej pomoci Únie riadi Komisia spôsobom, ktorý je v súlade s dohodami alebo dohovormi dosiahnutými medzi MMF a Jordánskom a s kľúčovými zásadami a cieľmi hospodárskych reforiem stanovenými v dohode o pridružení medzi EÚ a Jordánskom a v akčnom pláne medzi EÚ a Jordánskom na roky 2010 – 2015 schválenom v rámci európskej susedskej politiky. Komisia pravidelne informuje Európsky parlament a Radu o vývoji v súvislosti s poskytovaním makrofinančnej pomoci Únie vrátane jej vyplácania a včas týmto inštitúciám poskytuje príslušné dokumenty.
   4.   Makrofinančná pomoc Únie je k dispozícii počas obdobia dvoch rokov, počínajúc prvým dňom od nadobudnutia účinnosti memoranda o porozumení uvedeného v článku 3 ods. 1.
   5.   Ak sa finančné potreby Jordánska počas vyplácania makrofinančnej pomoci Únie zásadne znížia v porovnaní s pôvodnými prognózami, Komisia, konajúc v súlade s postupom preskúmania uvedeným v článku 7 ods. 2, zníži sumu tejto pomoci alebo ju pozastaví, či zruší.
   Článok 2
   Podmienkou poskytnutia makrofinančnej pomoci Únie je rešpektovanie účinných demokratických mechanizmov vrátane pluralitného parlamentného systému a zásad právneho štátu, ako aj zaručenie dodržiavania ľudských práv, zo strany Jordánska. Komisia monitoruje splnenie tejto podmienky počas celého životného cyklu makrofinančnej pomoci Únie. Tento článok sa uplatňuje v súlade s rozhodnutím Rady 2010/427/EÚ (5).
   Článok 3
   1.   Komisia sa v súlade s postupom preskúmania uvedeným v článku 7 ods. 2 dohodne s jordánskymi orgánmi na jasne vymedzených podmienkach v oblasti hospodárskej politiky a finančných podmienkach zameraných na štrukturálne reformy a zdravé verejné financie, ktorým podlieha makrofinančná pomoc Únie a ktoré sa stanovia v spoločnom memorande o porozumení (ďalej len „memorandum o porozumení“). Memorandum o porozumení zahŕňa časový rámec plnenia týchto podmienok. Podmienky v oblasti hospodárskej politiky a finančné podmienky stanovené v memorande o porozumení sú v súlade s dohodami alebo dohovormi uvedenými v článku 1 ods. 3 vrátane programov makroekonomického prispôsobenia a štrukturálnych reforiem, ktoré Jordánsko vykonáva s podporou MMF.
   2.   Tieto podmienky sú zamerané najmä na posilnenie efektívnosti, transparentnosti a zodpovednosti systémov hospodárenia s verejnými financiami v Jordánsku, a to aj pri využívaní makrofinančnej pomoci Únie. Pri navrhovaní týchto opatrení v oblasti politík by sa mal riadne zohľadniť aj pokrok dosiahnutý pri vzájomnom otváraní trhov, rozvoj spravodlivého obchodu založeného na pravidlách a ostatné priority v kontexte vonkajšej politiky Únie. Komisia pravidelne monitoruje pokrok pri dosahovaní týchto cieľov.
   3.   Podrobné finančné podmienky makrofinančnej pomoci Únie sa stanovia v dohode o úvere, na ktorej sa má dohodnúť Komisia a orgány Jordánska.
   4.   Komisia v pravidelných intervaloch overuje, či sú naďalej plnené podmienky stanovené v článku 4 ods. 3, a to vrátane toho, či je hospodárska politika Jordánska v súlade s cieľmi makrofinančnej pomoci Únie. Pri týchto kontrolách Komisia úzko spolupracuje s MMF a Svetovou bankou a v prípade potreby s Európskym parlamentom a Radou.
   Článok 4
   1.   Za predpokladu, že sa splnia podmienky uvedené v odseku 3, poskytne Komisia makrofinančnú pomoc Únie vo forme úveru v dvoch splátkach. Výška každej splátky sa stanoví v memorande o porozumení.
   2.   Sumy makrofinančnej pomoci Únie sa v prípade potreby zabezpečujú v súlade s nariadením Rady (ES, Euratom) č. 480/2009 (6).
   3.   Komisia rozhoduje o uvoľnení splátok pod podmienkou splnenia všetkých týchto podmienok:

               a)

               podmienka stanovená v článku 2;

               b)

               trvalo uspokojivé výsledky vo vykonávaní politického programu obsahujúceho rázne opatrenia na prispôsobenie a opatrenia štrukturálnych reforiem s podporou nepreventívneho úverového mechanizmu MMF a

               c)

               plnenie podmienok v oblasti hospodárskej politiky a finančných podmienok dohodnutých v memorande o porozumení, a to vo vymedzenom časovom rámci.

         Vyplatenie druhej splátky sa uskutoční najskôr tri mesiace po uvoľnení prvej splátky.
   4.   V prípade, že podmienky uvedené v odseku 3 nie sú splnené, Komisia dočasne pozastaví alebo zruší vyplácanie makrofinančnej pomoci Únie. V takýchto prípadoch oznámi Európskemu parlamentu a Rade dôvody tohto pozastavenia alebo zrušenia.
   5.   Makrofinančná pomoc Únie sa vyplatí Centrálnej banke Jordánska. V súlade s ustanoveniami, ktoré sa majú dohodnúť v memorande o porozumení, vrátane potvrdenia zostatkových potrieb financovania rozpočtu sa finančné prostriedky Únie môžu previesť Ministerstvu financií Jordánska ako konečnému príjemcovi.
   Článok 5
   1.   Operácie prijímania a poskytovania úverov súvisiace s makrofinančnou pomocou Únie sa vykonávajú v eurách s použitím valuty rovnakého dátumu a nesmú pre Úniu predstavovať zmenu splatnosti, ani ju vystaviť žiadnemu riziku týkajúcemu sa výmenného kurzu alebo úrokovej sadzby, ani inému obchodnému riziku.
   2.   Pokiaľ to okolnosti umožňujú a ak o to Jordánsko požiada, Komisia môže prijať potrebné kroky, aby zabezpečila, že do zmluvných podmienok poskytnutia úveru sa zaradí doložka o predčasnom splatení úveru a že sa príslušná doložka začlení aj do podmienok pri operáciách prijímania úverov.
   3.   Ak okolnosti umožnia zlepšenie úrokovej sadzby úveru a ak o to Jordánsko požiada, Komisia sa môže rozhodnúť úplne alebo čiastočne refinancovať svoje počiatočné úvery alebo môže reštrukturalizovať príslušné finančné podmienky. Operácie refinancovania alebo reštrukturalizácie sa vykonajú v súlade s odsekmi 1 a 4 a nesmú viesť k predĺženiu splatnosti dotknutých prijatých úverov ani k zvýšeniu sumy kapitálu nesplateného k dátumu refinancovania alebo reštrukturalizácie.
   4.   Všetky náklady, ktoré vzniknú Únii v súvislosti s operáciami prijímania a poskytovania pôžičiek na základe tohto rozhodnutia, znáša Jordánsko.
   5.   Komisia informuje Európsky parlament a Radu o vývoji operácií uvedených v odsekoch 2 a 3.
   Článok 6
   1.   Makrofinančná pomoc Únie sa poskytuje v súlade s nariadením Európskeho parlamentu a Rady (EÚ, Euratom) č. 966/2012 (7) a v súlade s delegovaným nariadením Komisie (EÚ) č. 1268/2012 (8).
   2.   Makrofinančná pomoc Únie sa vykonáva na základe priameho hospodárenia.
   3.   Memorandum o porozumení a dohoda o úvere, ktoré sa majú dohodnúť s orgánmi Jordánska, obsahujú ustanovenia, ktoré:

               a)

               zabezpečujú, aby Jordánsko pravidelne kontrolovalo, či sa finančné prostriedky poskytované zo všeobecného rozpočtu Únie využívajú správne, aby prijímalo vhodné opatrenia na zabránenie nezrovnalostiam a podvodom a v prípade potreby podniklo právne kroky s cieľom získať späť akékoľvek finančné prostriedky poskytnuté podľa tohto rozhodnutia, ktoré boli spreneverené;

               b)

               zabezpečujú ochranu finančných záujmov Únie, a to zavedením konkrétnych opatrení v súvislosti s predchádzaním podvodom, korupcii a iným nezrovnalostiam s dosahom makrofinančnú pomoc Únie a bojom proti nim, v súlade s nariadením Rady (ES, Euratom) č. 2988/95 (9), nariadením Rady (Euratom, ES) č. 2185/96 (10) a nariadením Európskeho parlamentu a Rady (EÚ, Euratom) č. 883/2013 (11);

               c)

               výslovne splnomocňujú Komisiu vrátane Európskeho úradu pre boj proti podvodom alebo jej zástupcov na vykonávanie kontrol a inšpekcií na mieste;

               d)

               výslovne splnomocňujú Komisiu a Dvor audítorov na vykonávanie auditov počas obdobia dostupnosti makrofinančnej pomoci Únie a po tomto období vrátane auditov dokladov alebo auditov na mieste, ako sú napríklad operatívne posúdenia;

               e)

               zabezpečujú, aby Únia mala nárok na predčasné splatenie úveru, ak sa zistí, že v súvislosti s riadením makrofinančnej pomoci Únie podľa tohto rozhodnutia sa Jordánsko zapojilo do akéhokoľvek aktu podvodu alebo korupcie alebo akejkoľvek inej nezákonnej činnosti, ktorá poškodzuje finančné záujmy Únie.

         4.   Počas vykonávania makrofinančnej pomoci Únie Komisia monitoruje prostredníctvom operatívnych posúdení spoľahlivosť finančných opatrení, administratívnych postupov a mechanizmov vnútornej a vonkajšej kontroly Jordánska, ktoré sa týkajú tejto pomoci, ako aj dodržiavanie dohodnutého časového rámca zo strany Jordánska.
   Článok 7
   1.   Komisii pomáha výbor. Týmto výborom je výbor v zmysle nariadenia (EÚ) č. 182/2011.
   2.   Ak sa odkazuje na tento odsek, uplatňuje sa článok 5 nariadenia (EÚ) č. 182/2011.
   Článok 8
   1.   Každý rok do 30. júna Komisia predkladá Európskemu parlamentu a Rade správu o vykonávaní tohto rozhodnutia v predchádzajúcom roku vrátane hodnotenia tohto vykonávania. V tejto správe sa:

               a)

               preskúma dosiahnutý pokrok vo vykonávaní makrofinančnej pomoci Únie;

               b)

               posúdi hospodárska situácia a vyhliadky Jordánska, ako aj dosiahnutý pokrok pri vykonávaní opatrení v oblasti politík uvedených v článku 3 ods. 1;

               c)

               uvedie súvislosť medzi podmienkami týkajúcimi sa hospodárskej politiky stanovenými v memorande o porozumení, priebežnými hospodárskymi a fiškálnymi výsledkami Jordánska a rozhodnutiami Komisie o uvoľnení splátok makrofinančnej pomoci Únie.

         2.   Najneskôr do dvoch rokov po uplynutí obdobia dostupnosti pomoci uvedeného v článku 1 ods. 4 Komisia predloží Európskemu parlamentu a Rade správu o následnom hodnotení, v ktorej posúdi výsledky a efektívnosť ukončenej makrofinančnej pomoci Únie a rozsah, v akom prispela k cieľom pomoci.
   Článok 9
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Štrasburgu 11. decembra 2013

            Za Európsky parlament

            predseda

         M. SCHULZ

            Za Radu

            predseda

         V. LEŠKEVIČIUS

      (1)  Pozícia Európskeho parlamentu z 20. novembra 2013 (zatiaľ neuverejnená v úradnom vestníku) a rozhodnutie Rady z 5. decembra 2013.

      (2)  Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (Ú. v. ES L 129, 15.5.2002, s. 3).

      (3)  Rozhodnutie Európskeho parlamentu a Rady č. 778/2013/EÚ z 12. augusta 2013 o poskytnutí ďalšej makrofinančnej pomoci Gruzínsku (Ú. v. EÚ L 218, 14.8.2013, s. 15).

      (4)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).

      (5)  Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (6)  Nariadenie Rady (ES, Euratom) č. 480/2009 z 25. mája 2009, ktorým sa zriaďuje Garančný fond pre vonkajšie opatrenia (Ú. v. EÚ L 145, 10.6.2009, s. 10).

      (7)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a ktorým sa zrušuje nariadenie Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (8)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

      (9)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, 23.12.1995, s. 1).

      (10)  Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

      (11)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).


title: Rozhodnutie Rady z 15. júla 2003 o štatistických údajoch, ktoré sa majú použiť pre nastavenie kľúča na upísanie kapitálu Európskej centrálnej banky

text:
Dôležité právne oznámenie

|

32003D0517

Úradný vestník L 181 , 19/07/2003 S. 0043 - 0044

		Rozhodnutie Radyz 15. júla 2003o štatistických údajoch, ktoré sa majú použiť pre nastavenie kľúča na upísanie kapitálu Európskej centrálnej banky(2003/517/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 107 ods. 6 a článok 292 protokolu o štatúte Európskeho systému centrálnych bánk (ESCB) a Európskej centrálnej banky (ECB) k nej pripojenému (ďalej len "štatút"),so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Európskej centrálnej banky [3],keďže:(1) Na základe rozhodnutia 98/382/ES [4] Rada prijala pravidlá o štatistických údajoch, ktoré sa majú použiť pri stanovení počiatočného kľúča pre upisovanie kapitálu ECB.(2) Podľa článku 29.3 štatútu váha národných centrálnych bánk v kľúči na upisovanie kapitálu ECB sa bude upravovať každých päť rokov.(3) Keď sa jedna alebo viac krajín stanú členskými štátmi Európskej únie, ich národné centrálne banky sa stanú členmi Európskeho systému centrálnych bánk (ESCB) a abonentmi kapitálu ECB. Váha národných centrálnych bánk v kľúči na príspevok kapitálu ECB sa preto musí adekvátne nastaviť.(4) Je potrebné stanoviť pravidlá pre poskytnutie štatistických údajov, ktoré budú použité na úpravu váhy národných centrálnych bánk v kľúči na upísanie kapitálu ECB.(5) Treba definovať povahu a zdroje údajov, ktoré sa majú použiť, a metódu výpočtu váhy národných centrálnych bánk v kľúči na upísanie kapitálu ECB.(6) Nariadenie Rady (ES) č. 2223/96/ES z 25. júna 1996 o Európskom systéme národných a regionálnych účtoch v spoločenstve [5] definuje metodológiu o spoločných normách, definíciách, klasifikáciách a účtovníckych pravidlách určenú na zostavovanie účtov a tabuliek na porovnateľných základoch pre potreby spoločenstva a ustanovuje pre spoločenstvo program účtov a tabuliek zostavených podľa tohto nariadenia na presných údajoch. Toto nariadenie berie do úvahy najnovšie normy a rozvoj v štatistickej metodike a v ňom uvedené definície treba preto použiť na účely tohto rozhodnutia.(7) Pretože kľúč pre upísanie kapitálu do ECB stanoví príslušné podiely národných centrálnych bánk na kapitáli ECB a v spoločnom rozdelení externých rezerv, ako aj váhu ich hlasovania v riadiacej rade ECB pre všetky rozhodnutia, ktoré sa prijmú na základe váhy hlasov (v súlade s článkom 10.3. štatútu) a rozdelenia menového príjmu ESCB medzi nich, je dôležité, aby sa výpočet ich váhy v tomto kľúči urobil presne. Komisia bude preto s príslušnými výbormi konzultovať o údajoch, obyvateľstve a o hrubom domácom produkte pri aktuálnych trhových cenách,PRIJALA TOTO NARIADENIE:Článok 1Skutková podstataŠtatistické údaje, ktoré sa použijú pre úpravu váhy národných centrálnych bánk v kľúči na upisovanie kapitálu Európskej centrálnej banky (ECB), definuje Komisia v súlade s pravidlami stanovenými v tomto rozhodnutí.Článok 2Obyvateľstvo1. "Obyvateľstvo" znamená celkový počet obyvateľstva, ako je definované v nariadení (ES) č. 2223/96, zostavený ako ročný priemer a zaokrúhlený na najbližších tisíc ľudí.2. Pre úpravu váh, ktoré sú priradené k národným centrálnym bankám v súlade s článkom 29.3. štatútu, je treba vziať údaje o obyvateľstve za predposledný rok predchádzajúci roku, v ktorom je kľúč nastavený.Článok 3Hrubý domáci produkt pri aktuálnych trhových cenách1. "Hrubý domáci produkt pri trhových cenách" znamená hrubý domáci produkt pri aktuálnych trhových cenách, ako je definované v nariadení (ES) č. 2223/96 za kalendárny rok, a je vyjadrený v národnej mene s maximálne dostupnou presnosťou, ktorá dovoľuje zostavenie podielov s požadovanou presnosťou.2. Pre úpravu váh priradených národným centrálnym bankám v súlade s článkom 29.3. štatútu je treba vziať údaje o hrubom domácom produkte pri aktuálnych trhových cenách za päť rokov, ktoré predchádzajú predposlednému roku pred rokom, v ktorom je kľúč nastavený.Článok 4Výmenné kurzy1. Ročný výmenný kurz pre konverziu hrubého domáceho produktu pri aktuálnych trhových cenách je aritmetická stredná hodnota denných výmenných kurzov pre všetky pracovné dni v kalendárnom roku.2. Denné výmenné kurzy sú referenčné kurzy v ecu pred rokom 1999 ako ich zostavila Komisia. Od roku 1999 sú to referenčné kurzy v euro ako ich zostavuje ECB.Článok 5Výpočet a presnosť1. Podiel členského štátu v obyvateľstve spoločenstva je podiel jeho počtu obyvateľstva členského štátu vyjadrený ako percentuálny pomer.2. Podiel členského štátu v HDP pri aktuálnych trhových cenách spoločenstva je jeho podiel v súčte HDP pri aktuálnych trhových cenách členských štátov za päť rokov vyjadrený ako percentuálny pomer.3. Váha národnej centrálnej banky v kľúči na upísanie kapitálu ECB je aritmetickou strednou hodnotou podielov členských štátov, čo sa týka počtu obyvateľstva a HDP pri aktuálnych trhových cenách spoločenstva.4. Rôzne kroky výpočtu majú použiť dostatočný počet číselných znakov, aby sa zabezpečila ich presnosť. Váha národných centrálnych bánk v kľúči na upísanie kapitálu ECB sa vyjadruje na štyri desatinné miesta.Článok 6Informácie výborovPokiaľ ide o údaje o obyvateľstve, Komisia informuje štatistický programový výbor ustanovený článkom 1 rozhodnutia Rady 89/382/EHS, Euratom z 19. júna 1989 o založení výboru štatistických programov Európskeho spoločenstva [6].Pokiaľ ide o HDP pri aktuálnych trhových cenách, Komisia informuje výbor ustanovený článkom 6 nariadenia Rady 89/130/EHS, Euratom z 13. februára 1989 o zosúľadovaní zostavovania hrubého národného produktu pri trhových cenách [7].Článok 7Nové členské štátyAk sa jedna alebo viac krajín stanú členskými štátmi Európskej únie a ich príslušné národné centrálne banky sa stanú časťou ESCB, referenčné obdobia, ktoré sa použijú pre štatistické údaje o obyvateľstve a hrubý domáci produkt pri aktuálnych trhových cenách, budú rovnaké, ako štatistické údaje a HDP pri aktuálnych trhových cenách uplatňované na päťročné nastavenie definované v článkoch 29.1. a 29.3. štatútu.Článok 8Poskytovanie údajovÚdaje o obyvateľstve, hrubom domácom produkte pri aktuálnych trhových cenách a ročných výmenných kurzoch uvedených v tomto rozhodnutí sú poskytované ECB z Komisie pre všetky členské štáty samostatne najneskoršie do dvoch mesiacov pred dňom, v ktorom nastavenie váhy národných centrálnych bánk v kľúči na upísanie kapitálu ECB nadobudne účinok.V Bruseli 15. júla 2003Za RadupredsedaG. Tremonti[1] Návrh zo 14. marca 2003 (zatiaľ neuverejnené v úradnom vestníku).[2] Stanovisko vydané 3. júla 2003 (zatiaľ neuverejnené v úradnom vestníku).[3] Ú. v. ES C 102, 29.4.2003, s. 11.[4] Ú. v. ES L 171, 17.6.1998, s. 33.[5] Ú. v. ES L 310, 30.11.1996, s. 1. Nariadenie naposledy zmenené a doplnené nariadením (ES) č. 359/2002 Európskeho parlamentu a Rady (Ú. v. ES L 58, 28.2.2002, s. 1.).[6] Ú. v. ES L 181, 28.6.1989, s. 47.[7] Ú. v. ES L 49, 21.2.1989, s. 26.--------------------------------------------------


title: 2010/515/EÚ: Rozhodnutie Európskeho parlamentu z  5. mája 2010 o účtovnej závierke Európskej agentúry pre obnovu za rozpočtový rok 2008

text:
               25.9.2010

               SK

               Úradný vestník Európskej únie

               L 252/135

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskej agentúry pre obnovu za rozpočtový rok 2008
   (2010/515/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre obnovu za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre obnovu za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2667/2000 z 5. decembra 2000 o Európskej agentúre pre obnovu (3), a najmä na jeho článok 8,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0072/2010),

               1.

               schvaľuje účtovnú závierku Európskej agentúry pre obnovu za rozpočtový rok 2008;

               2.

               poveruje svojho predsedu, aby postúpil toto rozhodnutie riaditeľovi Európskej agentúry pre obnovu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 43.

      (2)  Ú. v. ES L 248, 16.9.2002, s. 1.

      (3)  Ú. v. ES L 306, 7.12.2000, s. 7.

      (4)  Ú. v. ES L 357, 31.12.2002, s. 72.